Aleksander Panksejev

Aleksander Panksejev (20. oktoober 1921 Larionovka, Omski kubermang – 27. november 1989 Tallinn) oli Eesti NSV ajaloolane,Eesti teaduse biograafiline leksikon, 3. köide Eesti Teaduste Akadeemia liige (alates 1983)Kalling, K., Tammiksaar, E. Eesti Teaduste Akadeemia. Ajalugu. Arenguid. Järeldusi. Tallinn, 2008, lk 182

Elulugu
Aleksander Panksejev oli talupidaja poeg, eestlane. Võttis 8. Eesti Laskurkorpuse koosseisus osa teisest maailmasõjast, oli sh 917. polgu kommunistlike noorte organisaatorPaul Kuusberg, "Kui Eduard Männik sõdurisinelit kandis". Keel ja Kirjandus, 1966, nr 1, lk 48. 

Aleksander Panksejev oli 1944–1950 Eestis komsomoli- ja parteitööl: tegutses ELKNÜ Narva Linnakomitee I sekretärinaValeri Sergejev, Начальный период восстановления и развития Нарвы (1944-1945 гг.), Eesti NSV Teaduste Akadeemia Toimetised. Ühiskonnateaduste seeria. Köide 26, 1977, nr. 3, lk 226, lõpetas 1949 ÜK(b)P KK Kõrgema Parteikooli, 1953 NLKP Keskkomitee juures asuva Ühiskonnateaduste Akadeemia, ajalookandidaat (1954), ajaloodoktor (1968, NLKP KK juures asuv Marksismi-Leninismi Instituut), väitekiri "Деятельость Компартии Эстонии по регулированию своего количественного и качественного состава, по расстановке партийных сил".

Aastatel 1953–1957  oli EKP KK Vabariikliku Parteikooli kateedrijuhataja, 1957–1959 TPI õppejõud, 1959–1960 Ajaloo Instituudi teadusdirektor, 1960–1984 EKP KK Partei Ajaloo Instituudi direktor, 1984–1989 Ajaloo Instituudi vanemteadur.

Eesti NSV Teaduste Akadeemia korrespondentliikmeks valiti 1983. aastal NLKP ajaloo alal. Kuulus Eesti NSV Teaduste Akadeemias ühiskonnateaduste osakonda.

Teadustöö
Aleksander Panksejev uuris sõjajärgset Nõukogude riigiaparaadi taasloomist ja arengut, töölisklassi ja talurahva liidu kujunemist, Eestimaa Kommunistliku Partei liikmeskonna sotsiaalse, rahvusliku ja haridusliku struktuuri kujunemist, poliitilist ja ideoloogilist tegevust. Olnud Eestimaa Kommunistliku Partei ajalugu käsitlevate üldistavate tööde juhendaja ja peatoimetaja. 

Eesti NSV teeneline teadlane (1980). Eesti NSV riiklik preemia 1972 (kollektiivis, 1980, kollektiivi juhina). Orden "Austuse märk" (1965, 1971), Isamaasõja II järgu orden. Üle 100 teaduspublikatsiooni ja aimeartikli.

Teoseid
 Nõukogude võimuorganite taastamine Eestis pärast fašistlikku okupatsiooni. Tallinn, 1958
 EKP võitlus töölisklassi ja talurahva liidu kindlustamise eest aastail 1944–1960. Tallinn, 1961
 Ülevaade Eestimaa Kommunistliku Partei ajaloost. I–III (üldtoim ja kaasautor). Tallinn, 1961, 1963, 1972 (vene k 1961, 1963, 1970)
 Loova ajalooteaduse eest. Tallinn, 1962
 Suure heitluse aastail. Eesti rahvas Nõukogude Liidu Suures Isamaasõjas aastail 1941–1945. Tallinn, 1975
 Eesti rahvas Nõukogude Liidu Suures Isamaasõjas. I–II (peatoimetaja asetäitja, II köite kaasautor). Tallinn, 1971, 1977 (vene k 1973, 1980)
 На основе ленинских организационных принципов. Tallinn, 1977
 Nõukogude rahva poliitiline juht. Tallinn, 1977
 Коммунистическая партия Эстонии в цифрах 1920–1980. Сборник статистических данных (peatoimetaja). Tallinn, 1983

Viited

Kirjandus
 Eesti nõukogude entsüklopeedia. Tallinn, 1968–1978, VI, 28
 Eesti Teaduste Akadeemia 1980–1985, 342
 Tallinna Polütehniline Instituut 1936–1986. Tallinn, 1986, 356, 498
 Eesti Teaduste Akadeemia liikmeskond 22.10.1938 – 23.11.1994. Tallinn, 1994, 67


 Välislingid 
 Foto: Aleksander Panksejev, EKP KK Partei Ajaloo Instituudi direktor

Kategooria:Eesti ajaloolased
Kategooria:Eesti NSV Teaduste Akadeemia liikmed
Kategooria:Eesti Teaduste Akadeemia liikmed
Kategooria:Eestimaa Kommunistliku Partei liikmed
Kategooria:8. Eesti Laskurkorpuse koosseis
Kategooria:Isamaasõja ordeni kavalerid
Kategooria:Ordeni "Austuse märk" kavalerid
Kategooria:Tallinna Tehnikaülikooli õppejõud
Kategooria:Eesti NSV teenelised teadlased
Kategooria:Metsakalmistule maetud
Kategooria:Sündinud 1921
Kategooria:Surnud 1989